kardosdrur/scandi-wiki huggingface dataset:
Webster-Ashburton-aftalen

Webster-Ashburton-aftalen  (engelsk Webster-Ashburton Treaty) var en aftale mellem USA og Det Forenede Kongerige Storbritannien og Irland . Aftalen blev indgået i 1842 og regulerede nogen kommercielle diskussioner  mellem landene og grænsen mellem det britiske Canada og USA

Baggrund
Efter Parisaftalen i året 1783 og Anglo-Amerikanska aftale i året 1818 stod en del mindre grænsekonflikter mellem USA og britiske Canada tilbage, først og fremmest vest for de de Store søer og omkring dagens Maine.

Aftalen

Forhandlingerne blev ført mellem den britiske Privy Counsellor Lord Ashburton under dronning Viktoria af Storbritannien og den  amerikanske udenrigsminister Daniel Webster under præsident John Tyler .
Den 4 april 1842 ankom Ashburton (som var ven til Webster) og hans delegation til Washington   DC og forhandlingerne indledtes i Ashburton House ved Lafayette Square.

Aftalens officielle titel er "Aftale mellem hans majestæt og USA, som skal fastslå og definiere grænserne mellem hans majestæts besidelser i Nordamerika og USAs territorier, den endelige bekkæmpelse af den afrikanske slavehandel, og overdragelse af  visse kriminelle flygtninge" ).

Aftalen regulerede også håndteringen af dem som deltog i det Canadiske oprør 1837 og derefter flygtede til USA. 
Aftalen regulerede også farvandene på Saint John River og håndteringen af slavetrafikken fra Afrika .

Aftalen omfatter 12 paragrafer og blev underskrevet i Washington, D.C. den 9. august 1842.

Aftalen blev ratificeret af USA den 22. august og af Storbritannien den 5. oktober og landene byttede ratifikationerne ved en ceremoni i London den 15. oktober 1842 hvorefter aftalen trådte i kraft den 10. november.

Grænseregulering

Aftalen regulerede grænsen mellem USA og Canada mellem nutidens Maine og New Brunswick og mellem Minnesota og Ontario. Grænsen blev bekræftet igennem søen Lake of the Woods og blev fastlagt igennem Lake Superior ved Isle Royale . Mainområdet omfattede cirka 31.080 km² hvoraf cirka 12.950 km² blev overladt til Storbritannien. Selvom USA afstod de nordlige dele i deres krav indebar aftalen alligevel et tilskud til USAs territorielle ekspansion da arealet i de overtagede områder (omkring Maine) omfattede cirka 18.130 km².

Eksterne kilder/henvisninger 

 Aftalteteksten, Yale Law School
 Kort over grænseområdet, Georgetown College 

Canadas historie
USA's historie
Washington D.C.
The Best of Kylie Minogue

The Best of Kylie Minogue er et opsamlingsalbum af den australske sangerinde Kylie Minogue. Det blev udgivet den 1. juni 2012 af pladeselskabet EMI for 25-årsdagen af Minogues musikkarriere. Albummet følger de tidligere store opsamlingsalbum Greatest Hits (1992) og Ultimate Kylie (2004). En specialudgave blev også udgivet og indeholdt en bonus-DVD med musikvideoer.

Sporliste

Hitlister

Udgivelsehistorie

Referencer

Eksterne henvisninger 
 The Best of Kylie Minogue på Allmusic
 The Best of Kylie Minogue på Metacritic

Kylie Minogue-album
Kylie Minogue-musikvideoer og DVD
Opsamlingsalbum fra 2012
Rover (ishockey)

En rover var en bestemt spiller på et ishockeyhold. Betegnelsen blev anvendt fra sportens oprindelse i slutningen af 1800-tallet og i begyndelsen af 1900-tallet. På den tid bestod ishockeyhold af syv spillere: en målmand, to backs, tre forwards og en rover. I modsætning til alle de andre havde roveren ikke en fast position på banen, men kunne bevæge sig frit.

Efterhånden som spillerne blev bedre og bedre faldt behovet for at have en rover på holdene. National Hockey Association afskaffede roveren kort efter ligaens oprettelse i 1910, og NHA's efterfølger, National Hockey League, fulgte efter i 1917. Pacific Coast Hockey Association, der blev oprettet i 1911, beholdt imidlertid roveren. Western Canada Hockey League beholdt også roveren, da den blev grundlagt i 1921.

Eftersom NHA (og senere NHL) ikke spillede med en rover, men PCHA gjorde, blev der foretaget et kompromis i kampene om Stanley Cup, som på det tidspunkt var en udfordringspokal. Kampene blev skiftevis spillet med NHA/NHL- og PCHA-regler.

Ved den første olympiske ishockeyturnering i 1920 blev der spillet med en rover, men positionen blev afskaffet til de efterfølgende lege.

I 1923 valgte både PCHA og WCHL at afskaffe roveren, da men anså spilleren for skabe trængsel på isen og dermed sænke tempoet i kampene. Denne beslutning medførte af roveren permanent forsvandt fra professionel ishockey.

Kilder / eksterne henvisninger 
 Rovers optaget i Hockey Hall of Fame 

Ophørt i 1923
Ishockeyhold
Slaget ved Sluys

Slaget ved Sluys var et søslag den 24. juni 1340. Slaget var led i Englands forsøg på at erobre den franske trone i Hundredårskrigen. Slaget stod imellem den engelske flåde og den franske flåde og deres allierede. 

Slaget er opkaldt efter byen Sluys i Sydholland, som i 1340 var en del af det franske len Flandern. Det var en stor engelsk sejr: den franske flåde i Sluys blev udraderet, og England fik herredømmet over den Engelske Kanal.

Baggrund 
Baggrunden for slaget ved Sluys er Hundredårskrigen. Årsagen til den var, at Karl 4. den Smukke døde uden sønner i 1328, så Edvard 3. af England var den nærmeste mandlige arving. Imidlertid gav den franske adel kronen til hans fætter Filip 6. De to lande gik i krig om arveretten til den franske trone og om lensforhold. Krigen begyndte i 1337, da Filip forsøgte at konfiskere Edvards landområder i Frankrig.

De to flåder, der mødte hinanden, var ikke bygget med krig for øje. Det var almindelige handelsskibe, som enten var købt/lejet eller tvunget ind i flåden.  For England var det kogger med rundagtigt skrog og en enkelt mast midtskibs. Franskmændene havde mange galejer fra Genova til rådighed.

Slaget 
Den franske flåde lå i forsvarsposition ved Sluys: skibene var delt i flere linjer, der var kædet sammen. Det gjorde det nemmere for de franske soldater at bevæge sig fra skib til skib. Stillingen var meget defensiv, og pga. sammenkædningen manglede skibene manøvredygtighed.

I den engelske flåde havde hvert skib sin specielle rolle. For hver tre skibe var de to bemandet med blandt andet bueskytter. Det tredje skib var bemandet med almindelige soldater. På den måde kunne skibene støtte hinanden. Bueskytternes opgave var at angribe fjenden på afstand og gøre det sværere for ham at organisere sig. Det tredje skib skulle borde fjendens skibe.

Det viste sig hurtigt, at den franske taktik med at kæde flåden sammen var en fejl, da det gjorde det muligt for englænderne at koncentrere deres kamp om dele af den franske flåde, mens resten af den var ude af stand til at hjælpe. Kampene varede hele dagen, og ud på natten flygtede skibene fra Genova i ly af mørket, og det samme gjorde de overlevende franskmænd. Søslag på denne tid var i store træk landslag til søs. Det var først med udviklingen af krudt, at der blev nævneværdig forskel mellem søslag og landslag.

Efterspil 
Slaget gav Edvard 3. frit spil i den Engelske Kanal, da den franske flåde var erobret og hæren tilintetgjort. Ved slaget ved Crecy syv år senere slog Edvard igen den franske hær. Slaget ved Sluys betød, at det engelske fastland foreløbigt slap for franske erobringsforsøg, og at den skotske og franske hær ikke kunne arbejde sammen. Det betød, at krigen hovedsageligt kom til at foregå i Frankrig.

Kilder

Litteratur

Eksterne henvisninger 

Hundredårskrigen
Søslag
Begivenheder i 1340
Sluys
Sluys
Livet, det forbandede

Livet, det forbandede er en roman fra 2014 skrevet af journalist Ken B. Rasmussen og udgivet på forlaget Bogkompagniet. Romanen er efter sit indhold fiktion, men opnåede allerede inden udgivelsen betydelig medieomtale, idet bogens indhold og handling er baseret på dagligdagen på et sladderblad, "Set og Hørt", der minder om virkelighedens Se og Hør, der udgives af Aller Press. Romanens forfatter Ken B. Rasmussen er tidligere journalist på Se og Hør. 

Romanen indeholder beskrivelser om, at der på "Set og Hørt" har været anvendt en "tys-tys-kilde", der har leveret oplysninger om kongehusets og diverse andre kendissers kreditkort-transaktioner, hvilket satte bladet i stand til at følge disses gøren og laden. Romanen fremstår i vidt omfang som en nøgleroman.

Politianmeldelse af Se og Hør 

Da dagbladet BT i en række artikler hævdede, at brug af kreditkort-transaktioner også har været benyttet af virkelighedens Se og Hør, fandt der en væsentlig omtale sted dels af romanen, dels af Se og Hørs journalistiske principper og eventuelle mangel på samme, samt nuværende og tidligere chefradaktørers eventuelle viden af og accept af den hævdede praksis med køb af kreditkortoplysninger. Oplysningerne hævdes at være købt fra en medarbejder hos PBS og senere IBM, der stod for drift af IT-systemerne. 

Romanen har udløst politianmeldelser, og Københavns Vestegns Politi har bekræftet at være gået ind i virkelighedens sag.

Sagen trækker paralleller til den britiske News of the World-aflytningsskandale, hvor avisen hackede sig ind i en række personers telefonsvarere. Den negative medieomtale medførte i sidste ende avisens lukning.

Referencer

Eksterne links 
 Omtale af romanen på b.dk
 Ny Se og Hør-ansat bekræfter: Ja, vi havde tys-tys-kilde, bt.dk, 20-04-14

Litteratur i 2014
Romaner fra Danmark
Louise Bryant

Louise Bryant (født 5. december 1885, død 6. januar 1936) var en amerikansk kunstner, forfatter, journalist og socialist, bl.a. kendt for sin dækning som journalist af 1. verdenskrig og den russiske revolution i 1917. I 1916 giftede hun sig med John Reed, en anden amerikansk forfatter og journalist, der er kendt for sin skildring af revolutionen i 10 dage der rystede verden.

Reeds og Bryants involvering i og journalistiske dækning af den russiske revolution er skildret i filmen Reds fra 1981, instrueret af Warren Beatty, der også selv spiller hovedrollen som John Reed. Bryants rolle spilles af Diane Keaton.

Eksterne henvisninger 

Forfattere fra USA
Socialister fra USA
Journalister fra USA
Frikassé

En frikassé (fransk fricassée, egentlig perfektum af fricasser, som sikkert er dannet af frire 'stege' og casser 'knuse', slå i stykker) er en ret af småtskårne kødstykker i hvid sovs med grøntsager.

Referencer 

Kødretter
Gryderetter
Escape room

Escape room, eller escape games som det også kaldes nogen gange, er både en genre af computerspil, og en kategori af events.

Computerspil 
Escape room som computerspil går ud på at spilleren er fanget i et rum, og må udforske omgivelserne, og løse diverse opgaver og gåder for at komme ud.
Spillene fungerer som såkaldt point-and-click, hvor man med musen skal klikke på forskellige objekter for at undersøge dem og regne deres funktion ud.

Det første spil i genren der blev kendt hedder Crimson Room og blev skabt af japaneren Toshimitsu Takagi i 2005. I 2012 modtog spillet The Room "iPad Game of the Year" prisen fra Apple, og er blevet solgt over en million gange. The Room blev skabt af firmaet Fireproof Studios i England. Der er endnu ingen dansk-udviklede escape room computerspil.

Event 
Escape room som event er en genskabelse af computerspillets univers, i den virkelige verden. Deltagerne bliver låst inde i et rum, og må lige som i computerspillet udforske deres omgivelser, og løse diverse gåder og opgaver for at komme ud. Til forskel fra computerspillene har man kun 60 minutter til at komme ud. Real-life room escape, eller live/real escape game som det også kaldes, er blevet meget populært i Asien og USA. Trenden kom til Europa gennem Ungarn, og har spredt sig til mange storbyer i resten af Europa.

Konceptet er for alvor også kommet til Danmark, og der findes efterhånden Escape Rooms mange steder f.eks. i København, Aarhus, Aalborg, Randers og i Ulfborg ved Holstebro. Deltagerne i et escape room bliver udfordret i forskellige discipliner som f.eks. spillernes kommunikationsevner, kreativitet og kompetencer i at kunne løse opgaver, mysterier og knække koder. Det første danske escape room blev åbnet af Timequest & Mystery Makers i starten af 2014.

Referencer

Eksterne henvisninger 
 http://escaperoomdirectory.com/  - International oversigt over escape rooms

Computerspil
Hjernevridere
Sergio García

Sergio García kan henvise til:
 Sergio García Fernández (1980-), en spansk golfspiller.
 Sergio García de la Fuente (1983-), en spansk fodboldspiller.
Gabriel Fernández Arenas

Gabriel Fernández Arenas (født 10. juli 1983), kendt som Gabi, er en spansk fodboldspiller. Han spiller for Atlético Madrid i La Liga som midtbanespiller.

Kilder

Eksterne henvisninger 
 

Fodboldspillere fra Spanien
Fodboldspillere fra Atlético Madrid
Personer fra Madrid
Sílvio Manuel Pereira

Sílvio Manuel Pereira (født den 28. september 1987), til dagligt kendt som Sílvio, er en portugisisk fodboldspiller. Han spiller for SC Braga. Han står noteret for otte kampe for Portugals landshold.

Eksterne henvisninger 

Fodboldspillere fra Portugal
Fodboldspillere fra Atlético Madrid
Fodboldspillere fra S.L. Benfica
Personer fra Lissabon
Fodboldspillere fra S.C. Braga
Diego Costa

Diego Costa (født den 7. oktober 1988) er en brasiliansk født fodboldspiller med spansk statsborgerskab. Han har siden 2022 spillet for Wolverhampton i Premier League og og har desuden spillet på det spanske landshold som angriber.

Selvom Diego Costa allerede havde spillet to landsholdskampe for det brasilianske landshold, erklærede han i september 2013 sit ønske om at spille for Spanien, da han opfyldte alle kravene til at få spansk statsborgerskab. Han fik debut for sit nye land den 5. marts 2014, da det spanske landshold vandt 1-0 over Italien.

Referencer 

Fodboldspillere fra Brasilien
Fodboldspillere fra Spanien
Fodboldspillere fra Atlético Madrid
Fodboldspillere fra Chelsea F.C.
Fodboldspillere fra S.C. Braga
Fodboldspillere fra Celta de Vigo
Fodboldspillere fra Real Valladolid
Fodboldspillere fra Rayo Vallecano
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Angribere (fodbold)
Raúl García (fodboldspiller)

Raúl García (født den 11. juli 1986) er en spansk fodboldspiller. Han spiller for Athletic Bilbao i La Liga, som midtbanespiller. Han har tidligere spillet for CA Osasuna og Atlético Madrid.

Eksterne henvisninger 

Fodboldspillere fra Spanien
Fodboldspillere fra Atlético Madrid
Fodboldspillere fra CA Osasuna
Personer fra Pamplona
Redeemer of Souls

Redeemer of Souls er det 17. studiealbum fra britiske heavy metal-band Judas Priest, som udkom i 2014. Det er det første studiealbum uden den stiftende guitarist K.K Downing, der forlod bandet i 2011, og blev erstattet af Richie Faulkner.

Eksterne henvisninger 
 

Judas Priest-album
Album fra 2014
Daniel Díaz (fodboldspiller)

Daniel Díaz (født den 13. juli 1979) der til dagligt er kendt som Cata er en argentinsk fodboldspiller. Han spiller for CF Fuenlabrada i Spanien.

Landshold 
Díaz står (pr marts 2018) noteret for 12 kampe og én scoring for det argentinske landshold, som han debuterede for i 2007. Dette år repræsenterede han sit land ved Copa América.

Kilder 
 

Fodboldspillere fra Argentina
Fodboldspillere fra Boca Juniors
Fodboldspillere fra Rosario Central
Fodboldspillere fra Cruz Azul
Fodboldspillere fra Getafe CF
Fodboldspillere fra Atlético Madrid
Joshua Tree National Park

Joshua Tree National Park er en nationalpark i den sydøstlige del af delstaten Californien i USA. Parken blev etableret i 1994, og er på 3.196 km². De vigtigste naturattraktioner i nationalparken er yuccaplanten Joshua tree (Yucca brevifolia), som parken har navn efter, og ørkenlandskabet i de to ørkenområder som parken omfatter: Mojaveørkenen og Coloradoørkenen samt bjergkæden Little San Bernardino Mountains. Over store højdeforskelle er der sandklitter, saltsletter, forrevne bjerge og granitmonolitter..

Parken har siden 1936 været et National Monument  og blev udpeget som nationalpark da den amerikanske kongres vedtog California Desert Protection Act i 1994. Over halvdelen af parken er yderligere beskyttet som Wilderness area. 

Mojaveørkenen, som er den højest beliggende og tørreste af de to ørkenområder, er habitat for Joshua tree, som dominerer det åbne landskab i ørkenen. På skyggefulde steder vokser også pinjer, enebær og eg. Coloradoørkenen, som ligger lavere end 910 m, har en anden vegetation: Yucca, Atriplex, Larrea tridentata (ledbladfamilien), den kaktuslignende Fouquieria splendens og kaktusen Cylindropuntia bigelovii, som nogle steder vokser så tæt at det kan se ud som plantede haver. Washingtonia filifera, som er den eneste vildtvoksende palmeart i Californien, vokser her. 

Dyrelivet omfatter puma, prærieulv, en variant af tykhornsfår kaldt ørkentykhornsfår (Ovis canadensis nelsoni), Sorthalet hjort  (Odocoileus hemionus) og mere end 250 fuglearter, blandt andet stor jordgøg (Geococcyx californianus) og kaktusgærdesmutte (Campylorhynchus brunneicapillus). 

Klippeformationerne ved Joshua Tree National Park blev dannet for over 100 millioner år siden ved stærk nedkøling af magma lige under jordoverfladen.

Se også
Nationalparker i USA

Eksterne kilder/henvisninger 

  Officielt websted

Nationalparker i USA
Californien
Thomas Hodgkin

Thomas Hodgkin henviser til blandt andre:

 Thomas Hodgkin (læge) (1798-1866) - engelsk læge
 Thomas Hodgkin (historiker) (1831-1913) - engelsk historiker
Coloradoørkenen

Coloradoørkenen er en del af den større Sonoraørken i den sydvestlige del af USA og det nordøstlige Mexico. Coloradoørkenen omfatter godt 40.000 km² øst for Los Angeles og San Diego. Ørkenen strækker sig fra San Bernardino Mountains mod øst og sydøst til Coloradofloden som har lagt navn til området. Mod vest ligger San Jacinto Mountains og Santa Rosa Mountains.

Coloradoørkenen omfatter blandt andet de kunstig vandede Coachella Valley og Imperial Valley.

Eksterne kilder/henvisninger 

Ørkener
Mexicos geografi
USA's geografi
Jo-C-Fine

Josefine Hjejle, bedre kendt under sit kunstnernavn Jo•C•Fine, er en dansk tidligere rapper fra Holte nord for København. Hun var den første kvindelige rapper på den danske musikscene i slutningen af 1980'erne.

Karriere 
I 1989 var hun opvarmning for De La Soul i spillestedet Saga på Vesterbro.

Hendes største hit var "Respekt", der udkom i 1989. Det var inkluderet på opsamlingsalbummet Dansk Rap 1988-2003, der udkom i 2003.

I 1995 medvirkede hun på Østkyst Hustlers gennembrudshit Verdens længste rap, hvor hun "spillede" rollen som en tankbestyrer, som de to hustlere møder. I 1996 medvirkede hun på Børneradios album Rimlig Rar Rimlig Raa sammen med Remee på nummeret "Mig og Josefine".

Josefine Hjejle arbejder som gymnasielærer på Rysensteen Gymnasium.

Familie 
Hjejle er søster til komponisten og musikproduceren Yo Akim og kusine til skuespilleren Iben Hjejle. Hun er mor til skuespillerinden Martine Ølbye Hjejle.

Diskografi

Solo 
 Respekt / Hallo, Drenge M.C. (1989, EP)
 Faktisk Ret Nemt / Hallo Drenge MC / Respekt (1989, EP)
 Takt Og Tone / Heine (1990, EP)

Gæsteoptræden 
 Verdens længste rap (1995) - med Østkyst Hustlers
 "Mig og Josefine" - Jo•C•Fine og Remee (1996, Børneradio - Rimlig Rar Rimlig Raa, EMI, Medley)

Referencer

Eksterne henvisninger 
 
 Jo-C-Fine: Respekt på youtube.com
 Verdens længste rap: 98 Oktan Bly på youtube.com
 Damerne sidst på information.dk

Rappere fra Danmark
Bredning

En bredning er et større åbent vandområde i forbindelse med et sund eller andet smalt farvand. I Danmark kendes bredninger fra fjorde og sunde. Bredninger kan være hvor smalle farvand udvider sig, de kan være i forlængelse af andre bredninger eller de kan grænse op til åbent hav.

I Limfjorden er bredning en hyppigt benyttet betegnelse og af kendte bredninger i Limfjorden kan fx nævnes Nibe Bredning, Halkær Bredning, Nissum Bredning og Thisted Bredning.

Kilder og henvisninger
Little San Bernardino Mountains

Little San Bernardino Mountains er en kort bjergkæde i San Bernardino County og Riverside County i det sydlige Californien i USA. Bjergkæden strækker sig godt 60 km mod sydøst fra San Bernardino Mountains. Little San Bernardino Mountains adskiller Coachella Valley i vest fra Mojaveørkenen i øst. Der findes en nationalpark, Joshua Tree National Park, i området.

Eksterne kilder/henvisninger 

Californien
Bjerge i USA
Kalorieberegner

En kalorieberegner, også kendt som en kalorietæller er en betegnelse for et system (f.eks. en program/app) hvor man kan slå en fødevare eller er måltids indhold af kalorier op. Kalorietælling er et gammelt kendt begreb, hvis man gerne vil opnå et vægttab og derfor bliver ofte brugt i forbindelse med en slankekur, men kalorietælling bruges også i forbindelse med bodybuilding, hvor man ønsker at indtage flere kalorier for at øge muskelmængden. 

Ernæring
Software
Marie Wandel

Marie Wandel, født Olesen (15. februar 1899 i Horsens – 8. november 1963 i Tarm) var en dansk maler.

Hun var datter af residerende kapellan i Horsens, senere biskop i Ribe Oluf Olesen og Ane Sophie Olesen. Flyttede med familien til Ribe i 1914, da faderen blev udnævnt til stiftsprovst. Efter studentereksamen tog Marie Olesen filosofikum på Københavns Universitet og blev derefter elev på Tegne- og Kunstindustriskolen for Kvinder i 1918-1921. I 1921 blev hun optaget på Kunstakademiet under professor Sigurd Wandel. I 1923 rejste Marie til Frankrig: Bretagne og Paris, hvor hun kort besøgte André Lhotes malerskole. Efter opholdet i Frankrig havde Marie atelierfællesskab med Alma Dysted og tog elever. 

I 1926 malede hun ”Frk. Jensen”, der er udstillet på Vejen Kunstmuseum, det eneste offentligt udstillede af hendes billeder. 

I 1927 giftede hun sig med sin tidligere professor Sigurd Wandel. Parret bosatte sig, efter en kort periode i portnerboligen på Marienborg, i Hellerup.

I 1930 fik hun Akademiets lille guldmedalje for maleriet ”Josef af Arimatæa og Kristus”.

Hun er begravet på Ribe gamle Kirkegård.

Hæder 
 1924: Carl Jul. Petersens Legat
 1926 & 1943: Oscar Carlsons Præmie (først for Frk. Jensen, Vejen Kunstmuseum)
 1926-27: Den Raben-Levetzauske Fond
 1930: Akademiets stipendium
 1947: Charlottenborgs legat
 1960: Tagea Brandts Rejselegat

Kilder og henvisninger
 Katalog for retrospektiv udstilling, Ribe Kunstmuseum 1990

Eksterne henvisninger 
 
 

Malere fra Danmark
Personer fra Horsens
Danskere i 1900-tallet
Personer i Dansk Biografisk Leksikon
Personer i Dansk Kvindebiografisk Leksikon
Modtagere af Tagea Brandts Rejselegat